Kivágtak egy leszbikus jelenetet a Jurassic World: Bukott birodalomból
Forgattak egy jelenetet a Jurassic World: Bukott birodalom-ba, amiben Daniella Pineda karaktere elárulja, hogy leszbikus. A szöveget viszont végül kivágták a kész filmbõl, mert szerintük nem volt releváns a történet szempontjából.
A jelenetben Pineda egy autóban utazott Chris Pratt fõhõsével, és ezt mondta neki:

Nem randizom pasikkal, de ha nem így lenne, veled kezdeném. Undi lenne, de megtenném. 

Az alkotók, JA Bayona rendezõ és Colin Trevorrow író-producer végül úgy ítélték meg, ez a mondat felesleges az enélkül is 130 perces filmbe. 

Hollywoodban kezd trenddé válni, hogy a politikai korrektség kedvéért kvótameleg karaktereket tesznek a filmekbe, de aztán rájönnek, hogy ez erõltetett, és kivágják õket. 

 

Tavaly Tessa Thompson mondta el, hogy kivágtak egy részt a Thor: Ragnarok-ból, ami rávilágít a karaktere biszexualitására, John Cho pedig 2016-ban beszélt arról, hogy a Star Trek Beyond-ban volt egy meleg csókjelenete, ami a vágószobában végezte. 

 

A GLAAD nevû melegjogi civilszervezet szerint a hollywoodi stúdiófilmek 20%-ának kellene felvonultatnia LGBTQ-karaktert, 2021-re pedig 50%-ot tartanak reálisnak.
Jurassic World: Bukott birodalom